Στίβι Γουόντερ

Ο Στίβλαντ Χάρνταγουεϊ Μορίς, (γεννημένος ως Στίβλαντ Χάρνταγουεϊ Τζάντκινς), γνωστός ως Στίβι Γουόντερ (αγγλικά: Stevie WonderLove, Dennis & Brown, Stacy. «Blind Faith: The Miraculous Journey of Lula Hardaway, Stevie Wonder's Mother». Simon & Schuster, 2007. ISBN 1-4165-7785-8, 9781416577850., 13 Μαΐου 1950 - ...), είναι Αμερικανός τραγουδιστής, τραγουδοποιός, μουσικός, παραγωγός δίσκων και ακτιβιστής.Perone, James E. (2006). «The Sound of Stevie Wonder: His Words and Music». Westport, CT: Greenwood Publishing. ISBN 0-275-98723-X. σελ. xi–xii Τυφλός σχεδόν από τη μέρα που γεννήθηκε, ο Γουόντερ υπέγραψε συμβόλαιο με τη θυγατρική του οίκου Μόταουν εταιρία, Τάμλα, στην ηλικία των έντεκα ετών. Συνεχίζει να ερμηνεύει και να ηχογραφεί τραγούδια για τη Μόταουν μέχρι σήμερα. 

Ανάμεσα στα δημοφιλέστερα τραγούδια του συναντούμε τα «Superstition», «Sir Duke», «I Wish» και «I Just Called to Say I Love You». Πασίγνωστοι δίσκοι του είναι οι «Talking Book», «Innervisions» και «Songs in the Key of Life». Έχει ηχογραφήσει περισσότερα από τριάντα τραγούδια που εισήθησαν στην πρώτη δεκάδα του καταλόγου των μεγαλύτερων αμερικανικών χιτς και έχει λάβει είκοσι δύο Βραβεία Γκράμι, τα περισσότερα που έχουν ποτέ απονεμηθεί σε άνδρα σόλο καλλιτέχνη. Ο Γουόντερ είναι επίσης διάσημος για το έργο του ως ακτιβιστής πολιτικών ζητημάτων, συμπεριλαμβανομένης της καμπάνιας που διεξήγαγε το 1980 για να γίνουν τα γενέθλια του Μάρτιν Λούθερ Κινγκ Τζούνιορ αργία στις Ηνωμένες Πολιτείες.Perone, James E. (2006). The Sound of Stevie Wonder: His Words and Music. Westport, CT: Greenwood Publishing. ISBN 0-275-98723-X. σελ. 83 Το 2009, ο Γουόντερ αναδείχθη Αγγελιοφόρος της Ειρήνης των Ηνωμένων Εθνών. Το 2008, το περιοδικό Billboard εξέδωσε μια λίστα των 100 Μεγαλύτερων Καλλιτεχνών Όλων των Εποχών για να γιορτάσει τα πενήντα χρόνια έκδοσης της αμερικανικής εκδοχής του περιοδικού, με τον Γουόντερ στο νούμερο πέντε.

 Παραπομπές 

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί στιχουργοί
Κατηγορία:Αμερικανοί πιανίστες
Κατηγορία:Αμερικανοί ακτιβιστές
Κατηγορία:Βραβευμένοι με Grammy
Κατηγορία:Τυφλοί μουσικοί